# Lokal læreplan for sang - fordypningstilbud

## Læringsmål for faget

Mål for undervisningen i de ulike fagfeltene er beskrevet i rammeplan for kulturskolen "Mangfold og Fordypning" som du finner her: <http://kulturskoleradet.no/rammeplanseksjonen>

**Overordnet mål for eleven:**

* **Oppnå gode ferdigheter på instrumentet sitt**
* **Oppleve mestringsglede**
* **Utvikle seg til selvstendig utøver som har glede av musikk hele livet gjennom**
* **Bli aktiv lytter med et nært forhold til musikk**
* **Utvikle evne til samspill og samarbeid**
* **Få mulighet til fordypning som kan danne grunnlag for videregående og høyere utdanning**
* **Bli ressursperson som bidrar til et levende kulturliv**

## Om fordypningstilbudet

* Har etablert gode øvings- og innstuderingsstrategier og reflekterer over egen utvikling på instrumentet
* Instrumentaltekniske ferdigheter på høyt nivå
* Kan innstudere og fremføre musikk med integritet og personlig uttrykk
* Har stort og variert repertoar på sitt instrument
* Har godt utviklet gehør
* Knytter teorikunnskaper til det utøvende arbeidet
* Anvender god musikkfaglig terminologi
* Omfattende konsert-trening
* Bred erfaring med ensemblespill og konsertproduksjoner
* Mestrer relevante komposisjonsprinsipper
* Anvender ulike oppvarmings- avspennings- og konsentrasjonsteknikker
* Reflekterer over egen utvikling på instrumentet

## Spesielt for sang

* Lære om musikkteori og musisering
* Tekstforståelse og formidling
* Jobbe med ulike sjangre og teknikker
* Gode sangtekniske basisferdigheter som bruk av pust, støtte, sangstilling og artikulasjon
* Utenatlæring

## Hvordan jobber vi for å oppnå målene

* Variert undervisning. Individuelle timer med samspill i ulike ensembler som supplement
* Deltakelse på ulike konserter og prosjekter, solistoppgaver og spilleoppdrag på ulike arenaer
* Samarbeid med andre kulturskoler i Follo og Norges Musikkhøgskole
* Individuelle mål og utviklingsplan
* Legge vekt på personlig uttrykk i innstudering av nye verk
* Lære om og ha kjennskap til noe av standardrepertoaret
* Større fokus på teknikk og tekst

## Forventninger til eleven

* Systematisk hjemmearbeid
* Bevisst bruk av varierte øvemetoder og øveteknikker
* Høye krav til egeninnsats – målrettet og jevnlig
* Bevisst refleksjon rundt egen utvikling
* Aktivt til stede på alle timer og øvinger
* Deltar på regionale prosjekter og kulturskolens egne arrangementer
* Har ferdig konsertrepertoar til enhver tid
* Er et forbilde for medelever
* Er forberedt til opptaksprøve på et høyere nivå der det er aktuelt

## Forventninger til læreren

* Godt forberedt til alle timer og øvelser
* Gir riktige utfordringer og utvikler individuell utviklingsplan i samarbeid med eleven
* Gir råd om refleksjon rundt egen øving og utvikling, øvemetoder og ulike øveteknikker
* Sørger for at elevene vet målene sine – arbeider aktivt med å nå de – og vet når de er nådd
* Er et forbilde for eleven

## Vurdering

* Klare mål og evaluering underveis
* Godt samarbeid elev-foresatt-lærer
* Vurdering for læring
* Tilbakemeldinger fra andre lærere i Folloregionen og/eller NMH